
* ( AKTUELT ) * 

★ 


(Ought to be translated) 

Så De røgen? Eller skal vi hellere spørge direk¬ 
te: „Lagde De mærke til, at Jorden ikke gik under 
den 4. februar ?“ 

Hvordan kan det nu være, når alverdens spåmænd 
og sekterister var så sikre på, at det ville ske? 

Har det i det hele taget noget som helst med 
UFO-sagen at gøre ? Åh, det burde det sådan set 
ikke have, men disse førnævnte individer er for en 
stor dels vedkommende den kategori af individer, 
som pressen verden over — uden at vide bedre el¬ 
ler med fuldt overlæg — slår i hartkorn med ufo¬ 
logerne, fordi de gang på gang sammenblander ufo¬ 
logi og sekterisme. Derved skaber de den løgn, 
som i dag er halvdelen af den store løgn, som hol¬ 
der menneskeheden i uvidenhed om de faktiske for¬ 
hold. Sekteristerne er en lige så stor fare for UFO- 
sagen som tavshedsgruppen, der lægger havn til sid¬ 
ste halvdel af løgnen. 

Sekteristerne var på spil overalt her op til den 4. 
februar, og pressen har været yderst imødekommen¬ 
de ved at meddele folket budskabet fra de store 
ånders riger. Mærkeligt nok var der i forbindelse 
med denne spådom ikke nogen Noahs ark aktion 
— måske fordi hele kloden skulle lide gengældel¬ 
sens totale udslettelse denne gang. 

Amerika er jo, som enhver efterhånden må vide, 
sekterismens højborg. Herovre er alt stort og mæg¬ 
tigt og fuldendt — også sekterismens fantastiske 
svindlerier!! Sekterismen er meget stærkt på vej til 
at kvæle sandheden om de flyvende tallerkener, og 
den støttes — den må blive støttet, ellers kunne den 
ikke eksistere; så mange ærlige tåber kan der umu¬ 
ligt findes. Men man føler den, aner den, denne 
djævelens bedste redskab. Når man bringer UFO- 
sagen på bane, støder man omgående på tegn på 
sekterisk virksomhed. Man kan ane tvivlen, se de 
medlidende blikke, indtil det i al sin gru går op 
for de implicerede, hvilken uhyggelig og bereg¬ 
nende løgn der skiller menneskeheden fra en bedre 
tilværelse, fra sandheden — fra livet! 


Jeg har kun mødt venlighed her, og jeg har fun¬ 
det en meget stor interesse for sandheden om de 
flyvende tallerkener inden for det USAF, jeg er kom¬ 
met i berøring med. Her er der ingen, der ler — 
for hvad skulle man le ad, når man selv eller no¬ 
gen, man kender, har oplevet de flyvende tallerke¬ 
ner fra første parket? Men sandheden — hvor kan 
man finde den utilslørede sandhed? Det er et stadigt 
voksende ønske, og har mon ikke de fleste menne¬ 
sker det på den måde; men hvor svært er det ikke 
at få sandheden frem i lyset, når sekteristerne for¬ 
falsker sandheden, og de højeste og mest „kompe- 
tente“ personer inden for så vigtige områder som 
forskningscentret på Wright-Patterson AFB åben¬ 
lyst lyver! Hvad er det, der foregår; hvad anven¬ 
der man mon UFO-sagen til? 

I disse dage har man endnu en gang — fra 
USAF’s side — langet et stygt slag ud efter UFO- 
sagen. Men det har man jo sikkert forlængst læst 
om i de danske aviser, som hver gang hopper på 
limpinden. „Efter 15 års forskning kan man fra 
Wright-Patterson AFB meddele, at man ingen be¬ 
viser har fundet for, at de flyvende tallerkener er 
af interplanetarisk herkomst“. 

Det er umuligt at vide, hvad der sker i denne 
magtkamp, som raser mellem militæret og de frem¬ 
skridtsvenlige kredse i den amerikanske regering; 
men sikkert er det, at præsident Kennedy har gjort 
sig til svoren fjende af „tavshedsgruppen“, da han 
for ca. 4 måneder siden nedsatte en regeringskom¬ 
mission, som skal gennemgå alle militære rapporter 

— også de forfalskede! Ved denne aktion er det 
tydeligt, at præsidenten ikke tror på flyvevåbnets 
røverhistorier! Om den nylig afgivne militærerklæ¬ 
ring skal tjene som et bagholdsangreb mod et af 
præsidenten planlagt positivt træk, er ikke til at se 
i øjeblikket. UFO-sagen befinder sig nu helt uden 
for „almindelige 4 ' menneskers rækkevidde. Den sy¬ 
nes at være en kamp om liv og død mellem de po¬ 
sitive og de negative kræfter overalt på kloden. 

Mange er de negative interessesfærer, og fanati¬ 
ske er de i deres snæversynethed. I periferien sid¬ 
der små og store spåmænd og puster til det ulmen- 
de bål. Lad os håbe, at den spand vand, de fik over 
nakken den 4. februar, må køle dem af for en tid, 
og at alle de naive små medløbere må kunne indse, 
at vejen til sandheden ikke går gennem glaskuglen 

— eller mediet — hvis man foretrækker det ud^ 

tryk. Lad dette være en lærestreg — en forhåbentlig 
sidste! 

Er De en af de små, naive medløbere, og inter¬ 
esserer De Dem for flyvende tallerkener, husk da, 
at sandheden altid er tilgængelig, hvis man blot vil 
lægge medicinmandsnykkerne på hylden. Spørg på 
de steder, hvor sandheden kendes. Støt ikke de ne¬ 
gative kræfter! H.C. 

Eftertryk i uddrag forbudt . 


NICAP’s aktion for 
frigivelse af UFO-information 

De fleste af vore læsere har efterhånden hørt om 
den største og mest fremskredne UFO-organisation 
i USA, NICAP (The National Investigations Com- 
mittee on Arial Phenomena) ledet af Donald Key - 
hoe , fhv. major i US marinekorps. Som følge af Ber- 
lin-krisen har NICAP forelagt en plan på 6 punkter 
for UFO-underkomiteen, der er stiftet af kongresmed¬ 
lem, majoritetsleder John V. McCormack og for¬ 
mand Overton Brooks fra Science and Astronautics 
Committee. Denne plan ville, hvis den blev tiltrådt 
af formand Brooks og underkomiteen, bringe en hur¬ 
tig frigivelse af alle UFO-informationer, som er til¬ 
bageholdt af luftvåbnet, og sætte bom for alt yderli¬ 
gere hemmelighedskræmmeri. 

To farer, som NICAP føler sig tvunget til at næv¬ 
ne for UFO-underkomiteen, er disse. Jeg citerer: 

1. Risikoen for krig ved et uheld på grund af at 
antage UFO-formationer for et sovjettisk snigangreb. 
I 1958 indrømmede USAs luftvåben, at bombemaski¬ 
ner fra det strategiske luftforsvar mere end én gang 
havde været dirigeret mod Rusland, når forsvarets 
radar havde iagttaget mystiske objekter „i tilsynela¬ 
dende formationer, som aldrig er blevet identificeret". 
Fejltagelserne blev opdaget, men risikoen er langt 
større i dag. 

2. Den fare, at Sovjet-regeringen i et kritisk øje¬ 
blik fejlagtigt påstår, at UFOerne er hemmelige, rus¬ 
siske våben, mod hvilke vort forsvar er hjælpeløst. 

Den plan, der fremsættes af NICAP, er grundig og 
yderst logisk. USAs luftvåben kommer i en vanskelig 
situation, hvis planen bliver forelagt kongressen. 


Ideen er, i nærværelse af repræsentanter for luft¬ 
våbnet, at forelægge komiteen beviser for, at luftvåb¬ 
net har tilbageholdt rapporter og benægtet eller 
usandfærdigt forklaret specifikke UFO-øjenvidne — 
og/eller radar-rapporter fra øvede, kompetente og tro¬ 
værdige observatører. — Ydermere vil NICAP frem¬ 
lægge dokumenterede beviser for vildledende og 
usande beretninger, som af luftvåbnet er meddelt kon¬ 
gresmedlemmer, pressen og offentligheden. I virkelig¬ 
heden vil NICAP skarpt udspørge luftvåbnets repræ¬ 
sentanter foran UFO-underkomiteen og omvendt. 
Hvis luftvåbnet beviser, at alle de beretninger, 
NICAP har fremsat, er usande, vil Keyhoe anbefale 
guvernørkommissionen at opløse organisationen. På 
den anden side, hvis underkomiteen skulle ønske at 
gøre ende på hemmeligholdelsen af UFO-erne, for¬ 
langer NICAP, at der oprettes et nyt departement el¬ 
ler bureau, der sikrer hurtig frigivelse af hidtil tilba¬ 
geholdte oplysninger. „Når de én gang er oplyst om, 
at UFOer ikke er en myte, og de har fået detaljerede 
genkendelses-beskrivelser, vil forsvarets radarfolk væ¬ 
re på vagt over for fatale fejltagelser". Personligt tror 
jeg, at radarfolkene allerede er fuldt fortrolige med 
UFO-forekomsterne. Det synes ironisk, at anerkendel¬ 
sen af UFOer skulle komme som et resultat af krigs¬ 
spænding. 

Nu er en yderst vigtig kendsgerning angående mi¬ 
litærets anerkendelse af disse objekter som mulig år¬ 
sag til falsk alarm kommet frem i lyset. Den samme 
UFO-forsker (NICAP Magazine) oplyser, at USAs 
flåde har anbragt genkendelses-kort, der viser to 
UFO-typer, på broen af de fleste amerikanske skibe. 
Den ene er afbilledet som en almindelig rund „tal¬ 
lerken" og den anden som et cigarformet fartøj med 
koøjer hen ad siden. Vi mener, at dette er en kends¬ 
gerning af ikke ringe betydning. Det afspejler de mi¬ 
litære afdelingers modstridende holdning. 

LUFORO håber inderligt, at NICAPs mål må bli¬ 
ve nået i meget nær fremtid. 

LUFORO Bulletin, sept. 1961. 

Oversætter: Magnus Holbeck 


2. William Lear, President Lear, Inc (flyvema¬ 
skiner og elektronisk udstyr) som selv har set et 
UFO: „Jeg tror, at de flyvende tallerkener kommer 
fra det ydre rum og styres af intelligente væsener". 







UFO-NYT 


43 


ASTRONAUTIKKEN 
har nået et kritisk stadium 

Af Jan Rolelein 

Stadig mere opsigtsvækkende bliver de videnska¬ 
belige efterretninger om, at vort henmmelighedsfulde 
mål — udforskningen af fremmede stjerner — stadig 
kommer nærmere. Endnu for 10 år siden ville man 
have holdt slige formodninger for den rene fantasi. 
Man læser alenlange spalter om de mest raffinerede 
metoder, der benyttes for at løse Månens gåde, og 
hvorledes man går løs på Venus og Mars — og hvad 
der er det vigtigste — med resultat. Selv om de an¬ 
svarlige forskere i dag udtaler sig i meget forsigtige 
vendinger, så lyser dog bag deres ord konturerne af 
vished. Ganske særligt interesserer det os, som er 
sluttet sammen i UFO-kammeratskabet, oplysningerne 
om liv på andre planeter i vort solsystem og den tek¬ 
nik, som disse planetbeboere benytter sig af med de¬ 
res rumskibe. Vi er overbevist om, at der findes høj¬ 
intelligente væsener, og det er os også klart, at det 
ene punkt dækker det andet, nemlig: Når der findes 
intelligente væsener på andre planeter, så kan de og¬ 
så have bygget sig rumskibe, og deraf følger: rum¬ 
fartøjerne (UFOs) beviser, at der må findes teknisk 
højt udviklede mennesker ude i verdensrummet. Da 
ingen, som er i besiddelse af blot den mindste gode 
vilje, kan fragå, at der er dukket fremmede, hemme¬ 
lighedsfulde rumfartøjer op i vor atmosfære (der er 
allerede for mange beviser herpå), så er kæden alle¬ 
rede sluttet. 

Spektralanalysen har vist, at elementerne, hvoraf 
den såkaldt døde materie består og er sammensat, over¬ 
alt i det hele univers er den samme, kun at aggregat¬ 
tilstanden og sammensætningen kan være forskellig. 

Meget sværere har biologerne ved at skaffe bevis 
for liv på andre stjerner. Meget beskedent spørger de 
kun efter liv i form af meget lavtstående planter. 
Spørgsmålet om intelligent liv (måske menneskelig¬ 
nende) gør de afhængig af, om det er muligt at frem¬ 
bringe liv i en anden rækkefølge end det, der findes 
her på Jorden, og om dette liv så kan være udrustet 
med intelligens. Her på Jorden er vi afhængig af kul¬ 
stof, ilt o. s. v., men det var jo også muligt, at liv 
kunne dannes på basis af silicium, selv om meget ta¬ 


ler herimod. Men alle disse gætterier vil først finde 
deres konkrete løsning, når et menneske her fra Jor¬ 
den betræder en af vore naboplaneter. Biologerne må 
altså have tålmodighed i modsætning til fysikerne og 
geologerne, som allerede nu hjælpes af spektralbånde- 
ne, så meget mere som spørgsmålet om liv slet ikke er 
nødvendigt i deres fag. 

Der kommer dog ofte stumme efterretninger til 
vor videbegærlige Jord i form af meteoriter, metal¬ 
stykker af fuldstændig ukendt sammensætning m. m. 
in , ud fra hvilke man med sikkerhed kan slutte om 
tilstedeværelse af liv på andre planeter. Men ikke 
alene praktikeren arbejder — også teoretikerne. Så¬ 
ledes siger kendte lærde russere, at Wernher von 
Braun tager fejl, når han mener, at man om kort tid 
vil træffe sammen med mennesker af fremmed race, 
fordi han ikke har taget rumkrumningen og tidsud¬ 
strækningen i betragtning. Efter den russiske pro¬ 
fessors mening vil dette først være muligt i løbet 
af de næste ca. 350 millioner år. Vi deler ikke 
denne hans pessimisme. Ikke blot af videnskabelige 
grunde, men fordi vi i vort inderste føler det mod¬ 
satte. Nutidens mennesker kan ikke alene løse disse 
påtrængende gåder, men — løst bliver de — om ikke i 
deres kosmiske totalitet — så dog i vore dage. Vi 
vil modtage hjælp fra dem, som allerede har løst dis¬ 
se gåder, nemlig fra vore brødre i verdensrummet. Og 
ikke til trods for, men fordi de står så meget højere, 
end vi gør. Denne hjælp (i form af budskaber, kon¬ 
takter m. m.) sker sikkert efter en stort anlagt plan, i 
hvilken vi intet indblik har, men i hvilken menne¬ 
skehedens skæbne og fremtid spiller en rolle. Og det 
er godt således. Betragter man resultaterne af vor 
forskning ud fra dette synspunkt, så finder man, at 
de mange små og mindre resultater er skridt i erken¬ 
delsen af, at vi bliver ledet. Den uhyre magt, som de 
allerede har spillet os i hænde, må ikke tages som 
bevis for, at vore høje venner har bedømt os for højt, 
idet de kan have betragtet os for mere modne, end 
vi i virkeligheden er. Man må snarere antage, at den¬ 
ne tiltagen i magt over naturen er en prøve for os. Vi 
må derfor ganske nøgternt gøre os klart, at vi er i 
færd med at dumpe med glans. Hvis vi derfor ikke 
ændrer vort sindelag og vore tænkemåder, vil frem¬ 
gangen en dag udeblive. Videnskabsmændene og for¬ 
skerne vil da stå overfor en mur, og de vil ikke 
kunne begribe, hvorfor de ikke kan overstige denne 

mur, skønt de tidligere har oversteget andre meget 
høje mure. 

Menneskeheden ved det dog udmærket: Så længe 
denne menneskelige ånd kun er indstillet på krig, 
ødelæggelse, diktatorisk magtbegær o. s. v. i stedet 
for at bestræbe sig efter virkeliggørelse af freden, 
sålænge vil menneskeheden være blind. Endnu er den¬ 
ne skrækindjagende kendsgerning ikke indtrådt, men 
vi gør os al mulig møje for at opnå denne tilstand. 
Hvis alle uoverensstemmelser her på Jorden blev 
overvundet, og alle folkeslag uegennyttigt stilede mod 
det samme mål og ville hjælpe hinanden i alle ån¬ 
delige forskninger i stedet for ved nye resultater 
straks at lægge disse for militærets fødder, så ville vi 
i dag højst sandsynligt være nået meget længere frem. 
Trods alle berusende resultater er det næppe sand¬ 
synligt, at vore brødre fra verdensrummet indtil nu 
har givet os alt, hvad det har været muligt at give. 
Det, som de allerede har givet os, er rigdomme, som 
vi ikke selv ville kunne have samlet. 

I denne sammenhæng er det berettiget at stille 
spørgsmålet: „Hvor står vi i dette øjeblik ?“. Det sy¬ 
nes, som om intet er bedre end at erindre titlerne på 
overskrifterne i aviserne. 

„Ingen kontakt med liv fra andre planeter?". 

„Sølv, som ikke tidligere er fundet på Jorden". 

„Modtagelse af efterretninger fra andre planeter 
mulig?" 

„Umiddelbar start af en geologisk raket". 

„En stjerne super-magnet". 

„Springet til Mars". 

„Allan Shepards vej". 

„Mars — et års flyvetid". 

„I spiral omkring Solen". 

„Det amerikanske måne-rumskib Apollo i model". 

„Rumkrumning og nu også tidskrumning". 

„Vil Jorden kippe?". 

„Ingen grænse mellem de elektriske og magnetiske 
felter fra Sol til Jord". 

osv., osv. 

Disse titelrækker kunne fortsættes, men disse er 
tilstrækkelige til at klarlægge facetterne i den menne¬ 
skelige ånd og viser, at mennesket betragter verdens- 
altets hemmeligheder og stykke for stykke fravrister 
det dets hemmeligheder. Større hemmeligheder er al¬ 
lerede synlige og vil give resultater, såfremt menne¬ 
sket forandrer sig og fremfor alt afskaffer al krig. 


Her er lejligheden, som vore venner udefra venter af 
os. Som altid før i historien står vi afventende, indtil 
krigens rædsler bruser ud over hele Jorden. Så vil 
menneskeheden måske endelig vågne op — og vore 
rumbrødre vil muligt hjælpe os — men hvorfor først 
disse meningsløse ofre af blod og liv? 

Hvorledes vil da overskrifterne komme til at lyde? 

Anger, skam, fortvivlelse, anklager — er det nød¬ 
vendigt, at det først skal komme så vidt? Nej, og tu¬ 
sind gange NEJ. Endnu er der tid til at komme til 
besindelse. Mange mener, at vore venner derudefra er 
så meget ældre, mægtigere og klogere og også bedre, 
hvorfor griber de så ikke ind? Med lidt omtanke kan 
dette spørgsmål vel også besvares. Modspørgsmålet 
må først lyde: „Hvortil har vi fået vor frie vilje?" Vi. 
har modtaget den og står nu under dens love, men på 
en sådan måde, at disse frihedens love ikke kan lø¬ 
ses ved hjælp udefra. Vi kan kun løse dem ud fra det 
samme middel, som vi selv har bragt os i, nemlig 
„ved vor egen frie vilje". Ser man på kendsgernin¬ 
gerne ud fra dette synspunkt, så erkender man let 
grænsen for den hjælpsomme vilje, som er sat for 
vore brødre ude fra verdensrummet. 

Dette skulle alle spørgere tænke på, når de så 
længselsfuldt venter på „indgriben". 

UNR — Over s. Siej. 


BESTIL NOGET- 

f. eks. nedenfor nævnte binde 

Rubrikken PRESSEN SKREV bringes ikke i dette 
nummer. Men vi vil alligevel gerne henvise læserne 
af UFO-NYT til nogle artikler, som er af interesse. 

Information, 6. 1., artikel: USA vil fremskynde byg¬ 
ningen af de militære rumskibe. 
Information, 17. 1. En bemærkelsesværdig kronik af 
Aage Biichert: Notater ved et tagvindue. 
Information, 20.—21. 1., artikel: De første ord i li¬ 
vets kodesprog er blevet oversat. 
SAMVIRKE, nr. 3, 1962, 15. febr., artikel af lektor 
V. J. Brøndegaard: Fik Jorden liv fra andre 
planeter? 

Biometrisk analyse... 

Forord: Biometri er en videnskabsgren, der under¬ 
søger de levende organismers variation ved 
målinger og statistiske beregninger. Det vil 
tage for megen plads her i bladet at give en 
mere detaljeret beskrivelse af denne viden¬ 
skab, hvorfor man henvises til litteratur, 
som kan skaffes på biblioteket. F.P. 

Archer’s Court forsknings-gruppe bruger det nylig 
udviklede Aura Biometer, opfundet af dr. W. W. 
Benhem, idet de har prøvet aura-udstrålings-mønstret 
i nogle af de originale Adamski-fotografier af UFOs 
straks efter, at den overraskende historie om hans 
møde med rummænd var bekendtgjort i „Phoenix- 
Gazette“ den 24-11-52. 

Prøver på de originale fotografier var vanskelige, 
for i stedet for et dusin aflæsninger opnåede man 
ikke færre end 90! En analyse viste, at et ungt men¬ 
neske, to midaldrende folk og en gammel mand hav¬ 
de haft fat i billederne, før vi modtog dem. Den 
deraf fremkaldte sammenblanding af udstrålings-ka¬ 
rakteristikker gjorde biometrisk analyse yderst van¬ 
skelig. — Imidlertid viste en vigtig kendsgerning sig, 
og dette var en reaktion, som ikke kunne have været 
til stede på „normale" fotos: en aflæsning på næsten 
3,5 cm. Det stod klart, at vi kunne nå frem til sikre 
slutninger, hvis vi gennemførte yderligere omhygge¬ 
lige prøver på friske fotos. — Vi står i gæld til hr. 
Desmond Leslie for at have fremskaffet yderligere en 
komplet række billeder; disse er blevet prøvede for 
„anormale karakteristikker". Selv om mange flere 
prøver behøves til en fuldstændig analyse, er visse 
kendsgerninger blevet afsløret. 

Disse kendsgerninger viser, at nogle af de gen¬ 
stande, der ses på billederne, utvivlsomt er rumfar¬ 
tøjer, der er kommet her med ukendt motivering, 
mens andre afsløredes som tvivlsomme, set ud fra det 
biometriske synspunkt. 

For dem, der ikke er fortrolige med det nye bio¬ 
meters kapacitet, når det benyttes af en egnet person 
som den videnskabsmand, hvis tålmodige arbejde ud¬ 
viklede det, giver vi følgende oplysninger (se også 
Handbook of the Aura Biometer). 

Alle genstande udstråler energi i et mønster, som 


synes at omfatte serier af sfæriske skaller. Disses 
afstand og naturen af deres karakteristik er ved at 
blive prøvet. Således sætter enhver sikker metode til 
(a) at opdage og (b) måle energiskallerne strålevi¬ 
denskabsmanden i stand til at opdage den sande natur 
af en hvilken som helst given genstand eller fysisk 
manifestation. 

Aura-biometret kan benyttes til at opdage og ana¬ 
lysere og derigennem fastslå ægtheden af malerier, 
underskrifter osv. Det kan bruges som en spektograf 
med en lang rækkevidde, som diagnose-instrument og 
til at fastslå enhver genstands energiindhold. Der er 
mange uudforskede veje med hensyn til biometerets 
anvendelse og udnyttelsen af de radiestetiske kræf¬ 
ters mærkelige love, som mennesket endnu har til 
gode. Særlig vigtigt er det, at en sammenlignende 
beregning af de relative bølgelængder for de radi¬ 
estetiske bølger og for lys (ved samme frekvens) sy¬ 
nes at påvise, at denne mærkelige energi flyder med 
200.000 gange lysets hastighed. Kort sagt: radieste¬ 
tiske kræfter virker i højere „æter" eller medium og 
overskrider energi-barrierer, som disse giver sig ud¬ 
slag på mere „normal" måde som lys, varme osv. 

Man benytter den metode at udvælge bestemte 
„kontrolprøver", — og man kan da sammenligne af¬ 
læsningen for den „ukendte genstand" med disse. 
Sammenligningen vil da afsløre, om den ukendte gen¬ 
stand kan identificeres som noget kendt — eller om 
det er noget ud over erfaringens normale række¬ 
vidde. 

Kort: Den nye teknik er som følger: Man har målt 
metallers aura: jern — bronze — zink — tin — vis¬ 
mut — kviksølv. Afmærkningen af „spidsen" på et 
aura-bånd (— stillingen for max. energi) indtager 
sjældent en „knivskarp" holdning på den biometri¬ 
ske skala, men udspredes et lille stykke på begge 
sider af maximumstillingen. „Spredningen" eller 
„båndbredden" i en aflæsning (afmærkning) må være 
en tilnærmelse til energi-indholdet af den pågælden¬ 
de aflæsning, og i det mindste må den vise positiv 
sammenligning mellem forskellige genstande og deres 
energi-betingelser. 


Der er blevet foretaget prøver med Adamski’s 
rumfotos, som de er vist i „Flyvende tallerkener er 
landet", og andre, deri indbefattet Coniston-tallerke- 
nen og Brazil- tallerkenen. 

Konklusion af alle prøver: 

1. Biometrisk analyse på nuværende stade kunne 
ikke gå længere end til at sige, at „genstandene er la¬ 
vet af jern, adskillige er højt magnetiserede, og liv 
har været i forbindelse med de fleste af dem“. De 
kunne således, med en mulig undtagelse, være fly¬ 
vende skarnkasselåg, lampeskærme osv. Den forøgede 
oplysning, man forsynes med gennem sådanne ana¬ 
lyser, kan, sammenholdt med det faste vidnesbyrd fra 
mange forskellige sider, imidlertid siges at indeholde 
en stærk bekræftelse på den teori, at disse genstande 
er „rumfartøjer** kontrollerede af menneskelignende, 
intelligent liv. 

2. Jern bliver fastslået i prøverne fra 1 til 10 (und¬ 
tagen 6 og 8). De 15 bånd for tallerkenen i disse 
første prøver imod 16 for jern forklares let ved for¬ 
skydning af båndet, forårsaget af fotografiets optiske 
virkninger. Hvis man behersker tyngdekraften, er der 
ingen mening i at besvære sig med legeringer, der er 
lettere, men svagere end jern. Ved tallerken-episoder 
er der blevet rapporteret om forstyrrelser af kompas¬ 
nåle, og man har henvist til jordiske fejllinier. Den 
kendte forøgelse af radiestetisk energi ved magnetise¬ 
ring af jern blev opdaget af Boris og bekræftet af dr. 
W. E. Benham. Således skyldes den 100% forø¬ 
gelse af energien i seks af genstandene sandsynligvis 
magnetisme, mindre sandsynligt elektro-magnetisme. 

3. Den mulighed, at roterende magneter danner 
anti-tyngdkraft, kan ikke udelukkes, skønt sådanne 
virkninger hidtil er undgået forskende fysikere. 

4. En tilsyneladende mangel på magnetisme i nogle 
af genstandene antyder, at de trænger stærkt til at 
vende tilbage til et moderfartøj („cigar**) og til gen¬ 
opladning. Tallerkener, som man har set forlade et 
moderfartøj, har alle et meget højere energi-indhold. 

5. Adamski-, Coniston- og Brazil-tallerkenerne er 
identiske. 

6. Liv har haft berøring med disse genstande, og er 
i ét tilfælde nærværende inden i en tallerken (prøve 
18 — se omslagets forside på „Flyvende tallerkener 
er landet** — eng. udgave). Adamski siger: „Orthon 
vendte tilbage til mig med film-negativet; med hån¬ 
den rakt ud af døråbningen lod han negativet fal¬ 
de . . .“. Slutningen, der må drages, er, at genstanden 
er et rumfartøj og har en besætning. 

7. en stribe af pæreformet lys, man har set krydse 
månen, giver prøve som TIN. Muligvis en refleks af 
en tinoverflade eller et dampspor, der indeholder tin. 


8. Tallerkenerne afgiver damp eller energi, som ud¬ 
stødes enten fra basis eller gennem fartøjets indre. 

9. „Klippe-ridt-fotografiet“ (findes i den eng. ud¬ 
gave af Fl. tall. er landet, men ikke i den danske) er 
tvivlsomt. Både klipperne og tallerkenen giver de 
samme aflæsninger. Genstanden formodes at være en 
klippe. 

10. Aflæsningerne for LIV, der er prøvede, viser 
mennesker, hvis normale helbred er højere end vor 
egen fysiske gennemsnitstilstand. 

11. Der er vidnesbyrd, som lader formode, at frem¬ 
drift-systemet på én eller anden måde er intimt for¬ 
bundet med tallerken-„besætningens“ LIV. 

For dem, som ønsker at studere aura-biometerets 
brug og betydningen af de aura-bånd, som dette in¬ 
strument måler, kan nærmere oplysninger fås fra 
Archer’s Court Research Group, Hastings, i „Hand- 
book of the Aura Biometer** (sh 5/l d. portofrit, 
dublikeret (stencils 29 sider). 

En omfattende række af instrumenter fra „viden¬ 
skabens grænseland** er til rådighed, og forsknings¬ 
gruppen er i høj grad villig til at samarbejde i et¬ 
hvert lignende forskningsprojekt og til at yde hjælp 
til andre i sligt arbejde. Især indbyder man rappor¬ 
ter og formodninger til undersøgelse, bekræftelse og 
offentliggørelse gennem gruppens verdensomspænden¬ 
de kanaler. 

Archer’s Court Research Group er en afdeling af 
The Society of Metaphysicians Ltd., Hastings, Eng¬ 
land — skønt financielt uafhængig af denne forsam¬ 
ling. 

Rapporter fra videnskabens grænseland. 


1. Seeing the Aura, 

vigtigt London-foredrag . Sh. 3/6 d. 

2. Handbook of Aura-Biometer . Sh. 5/3 d. 


3. Biometric Analysis of the Flying Saucers Sh. 5/3 d. 

4. Årsabonnement på „Metaphysical Digest** 10/6d. 

Oversætter: Monrad C. 


Venner kalder sig oprigtige, fjender 
er det; derfor skal man bruge deres 
dadel til selverkendelse — som et bit¬ 
tert lægemiddel. Schopenhauer. 

Atommotorer til rumfartøjer 

FREIBURG: Sovjetunionen regner med at kun¬ 
ne færdiggøre en atommotor til rumfartøjer år 
1964, opgav professor Otto Lutz fra Braunschweig, 
da det videnskabelige selskab for lufttrafik ind¬ 
ledte sit årsmøde i Freiburg. Ifølge Lutz regner 
amerikanske videnskabsmænd med at kunne tage 
en lignende motor i brug år 1965. Både Sovjet og 
USA siges at have forstærket deres anstrengelser 
inden for denne gren af rumforskningen. 

Fra dagspressen i okt. 1961. 

Når atommotorer til rumfartøjer er færdiggjorte, 
vil det blive muligt at sende så store rumfartøjer 
ud fra Jorden, at der kan oprettes baser på plane¬ 
terne Hvilket enormt fremskridt dette betyder, si¬ 
ger sig selv. Man kan da med sikkerhed fastslå, 
hvilke stoffer den pågældende planets atmosfære 
indeholder, om liv kan eksistere der, og vigtigst 
af alt, om der allerede findes livsformer på plane¬ 
ten. 

Men dette liv kan af flere grunde udgøre en 
fare for jordisk liv. Der kan f. eks. findes overor¬ 
dentlig hårdføre og forplantningsdygtige microor- 
ganismer, som tilfældigt kan føres med tilbage til 
Jorden, hvor de formerer sig med enorm hast. — 
Måske kan vi ikke finde noget middel, som kan 
dræbe dem, og de vil forpeste alt jordisk liv og 
ødelægge det. Det er derfor nødvendigt, at man 
går meget forsigtigt til værks med planetudforsk¬ 
ningen. 

Hvis der allerede findes højt udviklet liv på pla¬ 
neterne, må vi være meget forsigtige og ikke uden 
videre lande midt imellem disse væsener, da de 
kunne opfatte dette som en fjendtlig handling fra 
vor side. Når menneskene skal udforske en sådan 
beboet planet, da bør man lande på sådanne ste¬ 
der, hvor planetens væsener ikke kommer, d. v. s. 
utilgængelige bjergtoppe, tætte jungler, eller man 
må oprette baser under vandet på store dybder 
Dette må vi være forberedt på. 

Vor civilisations tekniske udvikling har fundet 
sted inden for det sidste par hundrede år. Hvis en 
af de tidligere kulturer på Jorden havde interesse¬ 
ret sig mere for den tekniske udvikling, så kunne 
vi have været flere tusinde år længere fremme. — 


Det er derfor ikke svært at forestille sig, at væse¬ 
ner på andre planeter inden for eller uden for vort 
solsystem kan være nået mange tusinde, ja endog 
mange millioner år længere i teknisk udvikling, 
end vi er. Sådanne væsener kan allerede have be¬ 
søgt vor klode i lang tid. Skulle de besøge vor 
klode i dag, så ville de nok i første række lande på 
utilgængelige steder som f. eks. i oceanerne, hvor 
menneskene ikke ville kunne opdage eventuelle ba¬ 
ser. De flyvende tallerkener er uden tvivl rumfar¬ 
tøjer fra andre planeter. Ganske vist kan en del af 
iagttagelserne forklares som lysreflekser, men til¬ 
bage bliver mange iagttagelser, som på ingen måde 
kan være lysreflekser. Dette gælder især iagttagel¬ 
ser fra trænede piloter, hvis maskiner har været for¬ 
fulgt af lysende objekter. Desuden ses lysende ob¬ 
jekter ofte over atomstationer, flyvepladser, raket¬ 
affyringsramper m. m. De forskellige landes flyve¬ 
våben har ofte sendt maskiner op imod objekterne. 
I nogle tilfælde har der været sammenstød mellem 
objekterne og jagermaskinerne, hvilket har kostet 
flere menneskeliv, og jagermaskinerne har været 
sporløst forsvundet. 

HL. 


Marsmånerne må være kunstige 

Atter har en af Ruslands videnskabsmænd givet 
verden noget at tænke på. Det er dog ikke i det 
politiske liv, professor J. Schklowskij arbejder, men 
derimod som forsker ved Sterngerg-institutet i Moskva. 
Han er en af de førende radio-astronomer i den vi¬ 
denskabelige verden. For hans teori gives der mange 
beviser, som overalt har gyldighed, og som kan ef¬ 
terprøves af alle fagfolk. Det efterfølgende er hen¬ 
tet fra „Baseler Nachrichten“ for den 4 og 17. maj 
1959. 

Igennem længere tid har Fobos været et sorgens 
barn i himmelmekanikken. Nye undersøgelser har 
med sikkerhed fastslået, at Mars-månens banehastig¬ 
hed tager til og ikke blot gennem periodiske forstyr¬ 
relser. Fobos er kun fjernet 1,8 marsradier fra Mars’ 
overflade. Også tidligere har man bemærket en kurio¬ 
sitet hos denne måne, der kun er 58 km i diameter. 

Dens omløbstid er 3 gange så hurtig som Mars’. Man 
kender ingen naturlig satellit i solsystemet, hvis om¬ 
løbstid om moder-planeten er kortere end planetens 
egen omløbstid, hvorfor Fobos altid fremholdes som 
kronvidne mod den berømte Kant-Laplaceske kosmo- 
goni (fremstilling af verdens opståen). Fobos’ masse 
er meget lille, den andrager kun ca. 1/1000000 (en 
milliontedel) af marsmassen. Der findes dog endnu 
2 måner (Mimas og Dione i Saturn-systemet), hvis 
masse er så ringe, men de står relativt langt fra mo¬ 
der-planeten. Kun ved Jupiter findes en måne (nr. 
5), der befinder sig meget nær ved moder-planeten. 
Det er ikke sikkert, at denne måne på samme måde 
som Fobos gendriver den Rocheske lov om stabili¬ 
tetsgrænsen, for efter reglerne om himmelmekanikken 
skulle Fobos slet ikke eksistere i det naturlige pla¬ 
netsystem. 

Hvis man efter den Newtonske gravitationslov be¬ 
regner virkningen fra moder-planeten på dens satel¬ 
litter, så findes der en nedre grænse, indenfor hvilken 
satellitterne ikke kan komme uden at blive revet i 
stykker af gravitationsvirkningen. For Mars’ vedkom¬ 
mende er denne grænse efter den Rocheske lov 2,7 
marsradier, så Fobos skulle altså rent praktisk for¬ 
længst være revet itu. 

Den anden marsmåne, Deimos, en endnu mindre 
gavtyv på kun 16 km i diameter, står til stadighed 
7 marsradier fra Mars’ centrum. Den har en lige så 
mirakelagtig egenskab, som heller ikke findes an¬ 
dre steder i planetsystemet, nemlig en omløbstid, der 
falder omtrent sammen med mars-rotationen. Dermed 
bliver marsmånegåderne endnu mere gådefulde: Mens 
Fobos som en anden Sputnik 3 gange på en marsdag 
løber omkring på marshimlen, bliver Deimos for en 
marsbeboer stående omtrent på det samme sted på 
himlen. 

Hele den kosmogoniske besværlighed med den 
Rocheske grænse forsvinder dog, når man formelt 
sætter Fobos tykkelse ned til f. eks. 1/1000. Men 
hvem kan sætte et fast legeme ned til 1/1000 af dens 
oprindelige tykkelse, uden at det flyder ud? Ganske 
enkelt; man kan udhule legemet, hvorved den Roche¬ 
ske formel stadig har gyldighed. Kosmogonisk kan 
der efter alle mekaniske regler ikke af sig selv opstå 
hule kugler. Hvis der altså efter naturlovene ikke af 
sig selv kan opstå hule kugler, så må den være kun¬ 
stig. 


„Hvis en forsker af Schklowskijs format lader skin¬ 
ne igennem“, skriver „Baseler Nachrichten“, „at den 
ene marsmåne (måske dem begge) er intet mindre 
end tiloversblevne satellitter fra en forlængst forsvun¬ 
den menneskelignende civilisation på Mars, så må 
der være mere om dette end blot en videnskabelig 
aprilspøg“. Når det i Rusland fra officiel side bliver 
tolereret, at dette og Tungus-„meteoret“ bliver of¬ 
fentliggjort, så kan det - i betragtning af den strenge 
censur - kun tydes derhen, at man ganske langsomt 
forbereder offentligheden på ting, som er sovjetre¬ 
geringen bekendt, og som har relation til problemet 
„flyvende tallerkener**. Intet tillader dog den slutning, 
at marsbeboerne skulle være uddøde. 

Siej. 

★ ★ 

★ 

Mars dækket af is - 

påstår russisk astronom 

Overfladen på Mars er muligvis et eneste stor 
hav, som er helt dækket af is. De meget omtalte 
„kanaler** på Mars er måske kun enorme revner i 
isen. Denne påstand blev fremsat af den sovjetiske 
astronom V. D. Davydov i en rapport, som blev 
offentliggjort i en redegørelse fra det Internatio¬ 
nale Geofysiske År. Davydov siger: Under isen er 
der antagelig vand i flydende tilstand. Han påpe¬ 
ger, at der afgjort ingen vanddampe er i Mars-at- 
mosfæren. 

Vandmangel har længe været et hovedargument 
i påstanden om mangel på liv på planeten. Imid¬ 
lertid udelukker dette ikke, at der kan være store 
mængder vand i flydende form, som bliver for¬ 
hindret i at fordampe på grund af den is, der lig¬ 
ger ovenfor. Han hævder, at det store hav måske 
er myldrende fuldt af liv, som kan have nået et 
fremskredent stadium gennem en udviklingsproces, 
som kan være fuldstændig forskellig fra den, som 
er sket her på Jorden. 

„INT ERPLAN ETARY" - februar 1961. 

Billederne viser 

Dr. Walther S. Huxford og A. H. Nethercot jr. 
prøver en tysk „light beam" radio. Dette instrument 
giver mulighed for forbindelse mellem to punkter ved 
hjælp af usynlige lysstråler. 

Princippet er udviklet af forskeren John Otto i Chi- 
cago, som allerede har opnået bemærkelsesværdige 
resultater i forbindelse med sine forsøg på at opnå 
kontakt med de flyvende tallerkener. 

UFO-forskeren John Otto under et af sine kon¬ 
taktforsøg ved hjælp af „light beam“. 

SUFOI-medlemmer herhjemme er heller ikke 
ukendte med begrebet „light beam“. Bl. a. har med¬ 
lemmer af Kolding-gruppen fremstillet en light beam, 
og i et af de nærmest følgende numre af UFO-NYT 
vil tegning og beskrivelse blive offentliggjort — hvis 
vi ikke foretrækker (af økonomiske grunde) at lade 
materialet udføre i lystryk, som så kan bestilles af 
interesserede. I hvert fald vil meddelelse om den 
danskbyggede light beam komme her i bladet. 


Læs 

UFO-NYT 

hver måned! 



Husk at underrette SUFOI, 
når De har set et UFO 


Støt S.U.F.O.I.s arbejde — 
bliv medlem! 

Med venlig tilladelse fra 

George Adamski - Lucy Mc. Ginnis 

bringes 

Cosmic Science 


Spørgsmål og svar 

Spørgsmål nr. 73: Kender De noget til de „mystiske 
dødsstråler fra rummef, som skal være observeret af 
de kunstige satellitter? 

Svar: Ja, det er dem, der omtales på side 92, 152 og 
153 i INSIDE THE SPACE SHIPS, hvor brødrene 
nævner de unormale forhold i Jordens atmosfære. Det 
er ikke en naturlig tilstand, men noget, som vi selv 
har skabt gennem vore atombombeeksplosioner De 
vokser i tæthed med hver eksplosion og falder lidt 
efter lidt tilbage på Jorden. 

Længe før den første bombe blev detoneret, har 
vore videnskabsmænd studeret de naturlige, kosmi¬ 
ske stråler fra rummet. Man havde fundet frem til, at 
under visse omstændigheder kunne disse stråler have 
en dødbringende virkning, men normalt blev denne 
skadelige virkning filtreret ved strålernes passage 
gennem vor atmosfære. Med den første atomeksplo¬ 
sion startedes dannelsen af en kunstig barriere mod 
strålernes normale, frie bevægelse — og hver føl¬ 
gende eksplosion har føjet sit til dette lags tæthed, 
så strålerne nu må hamre sig vej gennem laget. Dette 
bevirker visse gennembrud af så store koncentratio¬ 
ner af kosmiske stråler, at atmosfæren ikke længer 
kan filtrere den naturlige, skadelige stråling bort. 

Denne kunstige barriere kan sammenlignes med en 
dæmning foran en stor vandkraft — når den første 
lille revne viser sig i dæmningen, vil presset fra det 
opdæmmede vand bane sig vej med stor kraft. På 
ganske samme måde tvinger de kosmiske stråler sig 
vej gennem den radioaktive barriere, vi har omgivet 
vor jord med. Resultatet er, at atmosfæren bliver for¬ 
giftet — både af den kosmiske stråling og af radio¬ 
aktivt nedfald. Vi er selv skyld i denne unormale til¬ 
stand — kun vi selv kan ændre den. Men selv om vi 
kunne forhindre alle atomforsøg fra nu af, ville det 


alligevel tage år, før vor atmosfære atter var ren. 
Spørgsmål nr. 74. Kan vi gøre noget for at forhindre 
de katastrofale cykloner, som synes at tage til i vold¬ 
somhed og hyppighed? 

Svar: Nej— de er naturbestemte — og det er ikke 
rigtigt at gribe ind i naturens orden. Følgerne kunne 
også let blive værre end cyklonerne. 

Ifølge en artikel i „Reader’s Digest", april 1958, 
skyldes disse tornadoer ændringer i polar-jetstrøm- 
mene, som går tværs over USA. Når jetstrømmen 
drejer mod syd og samtidig møder varm, fugtig luft, 
der går nordpå fra Den mexikanske Bugt, vil der 
dannes tornadoer, indtil ligevægten er genoprettet i 
atmosfærens øvre lag. 

Disse voldsomme naturforstyrrelser indtræffer ikke 
bare på Jorden, men optræder på alle planeter. For¬ 
skellen er, at vi først for nylig er begyndt at forstå 
lidt af disse floder af luft, som cirkler rundt om vor 
jord, mens mennesker på andre planeter omhyggeligt 
kortlægger disse bevægelser. Selv om dette studium 
endnu er i sin barndom på Jorden, er vi dog nået 
et stykke til forståelse af dette fænomen. 

Det er derfor beklageligt, at mennesker ikke i hø¬ 
jere grad retter sig efter de advarsler, som kommer 
fra de meteorologiske institutter, der, ud fra under¬ 
søgelser af forholdene i de øvre lag, er i stand til at 
forudsige disse skæbnesvangre storme. Vore aviser 
er ofte fyldt med beretninger om tragedier, der kun¬ 
ne have været undgået, hvis folk havde rettet sig eT 
ter advarslerne og forladt de truede områder i tide. 

Vore naboer i rummet forstår disse naturhændelser, 
og — ligesom indianerne, som også lever i nær kon¬ 
takt med naturen — de retter sig efter dem og forla¬ 
der det truede område. Men husk: her er tale om 
naturfænomener, som vi endnu ikke forstår helt og 
fuldt. Fortsættes. 

Ved De 

at der nu findes en overvældende mængde oplys¬ 
ninger, der påviser eksistensen af flyvende tal¬ 
lerkener eller rettere Uidentificerede flyvende 
Objekter? Lord Dowding, tidligere luftmarskal 
og chef for RAFs jagerkommando under slaget 
om England, har udtalt: „Bevismængden er så 
overvældende, at jeg længe har anerkendt deres 
eksistens". 

Kilde: O ut er Space Review. 

UFO - observationer 

over Skandinavien 

(Ought to be translated). 

Fra den 6. januar til den 9. februar 1962 er der 
til SUFOIs rapportcentral indkommet 11 rapporter, 
der fordeler sig med 3 fra 1961 og 8 fra 1962. Det 
er et meget lille antal, mindre end halvdelen af det 
normale. Det kan evt. skyldes et fald i aktiviteten, 
men det meget dårlige observationsvejr i forbindelse 
med julen har sikkert også sin andel i det ringe antal. 

Til SUFOI er der nu i alt indkommet 1783 rap¬ 
porter, der fordeler sig på følgende måde: 

Fra før 1959 . 336 rapporter 

Fra 1959 . 790 rapporter 

Fra 1960 . 275 rapporter 

Fra 1961 . 374 rapporter 

Fra 1962 . 8 rapporter 

I alt 1783 rapporter 

Vi har også i den forløbne måned fået en del de¬ 
tektorvarslinger, deriblandt en del gamle. I alt er der 
i tidens løb indkommet 140 varslinger, der fordeler 
sig således: 

Fra 1959 . 17 varslinger 

Fra 1960 . 38 varslinger 

Fra 1961 . 79 varslinger 

Fra 1962 . 6 varslinger 

I alt 140 varslinger 


Den første rapport er fra den 16. december 1961. 
Observatør er hr. Nielsen fra Vedbæk. Klokken var 
23,30, da observatøren sammen med tre vidner så et 
kraftigt lys i retningen Helsingør/Helsingborg. Det 
var kugleformet og stod stille i nogle minutter. Her¬ 
under pulserede lyset kraftigt. Dernæst dalede objek¬ 
tet langsomt i en skrå retning til højre ned mod Jor¬ 
den. Da objektet dalede, sås et stykke efter det en 
smal, hvid røghale (ligesom røgen fra en cigaret) 
Denne røghale stod i nogen tid, efter at objektet var 
forsvundet. Objektets farve var orange, og dets stør¬ 
relse var ca. 6—7 mm i udstrakt arm. Observatørerne 
anslår selv objektet til at have haft en størrelse på 
ca. 2 m, og at det befandt sig ca. 1000 m væk. Ob¬ 
servationsvejret var det bedst tænkelige: Det var helt 
klart. Luften var helt stille, og det var frostvejr. Der 
var ingen lyde at høre fra objektet. 


Vi får desværre ikke så tit rapporter fra Norge, 
men her er en. Observatør er hr. A. Andersen fra 
Bergen. Natten mellem den 30. og 31. december 1 96 1 
iagttager hr. Andersen et objekt i to minutter. Han 
fortæller følgende: „Klokken var 02,35, da jeg så 
objektet komme ind fra vest med kurs mod øst. Ob¬ 
jektets bane var næsten vandret med en svag dalen. 
Hastigheden var ikke stor. Den anslås til mellem 
50—100 km/t. Objektet var kugleformet med en ly¬ 
sende korona. Selve objektet var mørkt. Da det nær¬ 
mede sig et fjeld, der hedder Fløifjellet, strålede lys 
ud fra objektet i kegleform. Lyset var stærkest i den 
nederste del, dvs. den del, der var længst væk fra 
objektet. Da kuglen forsvandt bag Fløifjellet, var ly¬ 
set så stærkt, at selve kuglen ikke kunne ses.“ 

Vi har ikke modtaget nogle rapporter fra nytårs¬ 
aften og -nat. Hvis der har været nogle observationer, 
er der jo også den mulighed, at observatørerne har 
slået det hen. 

Derimod har vi modtaget tre rapporter fra den 2. 
januar om morgenen. Den første er fra Vejle og fra 
kl. 05,25. Hr. J. E. Jensen var om morgenen på vej til 
sin arbejdsplads, da han på Toldbodvej får øje på et 
objekt på sin venstre side. Det kommer fra havnen op 
over Mølholm, hvorefter det ændrer retning mod syd. 
Det kom til syne i 110 grader, gik over zenith og 
forsvandt i 240 grader. Objektet var på størrelse med 
en appelsin og lyste kraftigt med et helt klart lys. 
Hastigheden anslås til 7—800 km/t. Samlet observa¬ 
tionstid var 30 sekunder. 

Ti minutter senere har vi en observation fra Val¬ 
lensbæk Strand (Køge Bugt) Hr. K. Hansen var på 
det tidspunkt ved at hente koks i sit udhus. Han be¬ 
tragter stjernehimlen og får pludselig øje på et ob¬ 
jekt nær Acthurus, og et øjeblik efter ser han endnu 
et en håndsbredde efter. Hansens første tanke var, at 
det måtte dreje sig om satellitter, men så opdagede 
han, at kursen var øst-vest. Objekterne blev iagttaget 
i 5 minutter, hvorefter det ene objekt forsvandt, og 
det andet blev stående stille. Vejret den pågældende 
morgen var fint observationsvejr. Helt klart og med 
en temperatur på 4 grader under frysepunktet. Der 
var vindstyrke 1—2 fra nordvest. Objekterne var gule 
som stjerner, og der hørtes ikke nogen lyde fra dem 
under observationen. 

Noget senere, nemlig kl. 07,10, ses en masse ob¬ 
jekter fra Østerbro i København. Hr. B. Nielsen stod 
i sin mørke stue og betragtede stjernerne, da det 

pludselig så ud, som om en hel masse stjerner rev 
sig løs og for hen over himlen. Det virkede, som ly¬ 
set fra dem flaksede eller pulserede. Selve lyset var 
klart hvidt som på stjerner af middelstørrelse og -lys¬ 
styrke. Objekterne gik ved kurs fra vest mod øst, og 
da stuen vendte mod vest, kunne objekterne kun ses 
i få sekunder, før de blev skjult af huset. 

Vi har også en rapport fra Sverige. Den 12. januar 
ses tre objekter fra Linkøping fra kl. 19,22—19,24. 
Forrest kom et rundt objekt med et mindre rundt ob¬ 
jekt nedenunder. Bagefter kom et stort objekt med tre 
lysende runde pletter indeni. Det har muligvis drejet 
sig om tre objekter med et stort kraftfelt omkring. 
Alle objekter var hvide. De sås først i stik vest og 
forsvandt imod nord. Hastigheden var 30—45 bue¬ 
grader pr. minut. 

Til slut har vi fået rapport om et af de mere sjæld¬ 
ne tre-kantede UFOer. Hr. I. J. Nielsen fra Nibe 
havde været i byen den 3. februar og kom først sent 
hjem. Klokken var 00,15. Idet han kommer hjem, 
møder han en nabo, og sammen får de pludselig øje 
på et stillestående objekt på den nordlige himmel ca. 


45 grader over horisonten. Objektet var som sagt tre¬ 
kantet og var omgivet af en stor korona. Farven var 
orange, lysstyrken middel, og lyset var konstant. Ob¬ 
jektet forsvandt pludselig. Vejret var rigtig dårligt 
observationsvejr, idet det var overskyet, og det regne¬ 
de. Samlet observationstid 2—3 minutter. 

De andre rapporter var fra Lov, Als og Køben¬ 
havn. Detektorvarslingerne var fra Gentofte, Svend¬ 
borg, Nibe, Horslunde og Risbøl. 

. . . Jeg ved ikke, hvor mange der så Walt Dis- 
neys udsendelse i TV i går (8. 2.). Den hed „Oppe 
på Mars“. Den glædede mig overmåde, idet det altid 
er rart at få bekræftet vore observationer. I det sidste 
par måneder har vi haft så mange observationer af 
objekter forsynet med hale. Det bemærkelsesværdige 
var, at halen på objektet altid vendte fremad i flyve¬ 
retningen. Og hvad ser man så i Disneys film? Tre 
små nydelige tallerkener, der nok så pænt flyver af 
sted, alle forsynet med en hale (kraftfelt), der peger 
i flyveretningen! Og ikke nok med det. Et øjeblik 
efter blev de sluset ind i et stort, cigarformet moder¬ 
skib, der fjernede sig på en måde, der synes at være 

karakteristisk, idet den også flere gange er set her¬ 
hjemme: den fjernede sig nemlig sidelæns på en så¬ 
dan måde, at den for tilskueren blev mindre og min¬ 
dre. Det er rart at se, at Disney, der bor så langt 
væk, har set eller fået oplysninger om nøjagtigt det 
samme, som man ser her. Hvis det er en tilfældighed, 
ja, så er alt, hvad der hedder sandsynlighedsbereg¬ 
ning, helt ved siden af. Og så gjorde det faktisk ikke 
så meget, at man i radioavisen dagen før havde fået 
at vide, at USAF efter indgående undersøgelse af 
7000 rapporter havde fundet ud af, at de flyvende 
tallerkener ikke eksisterer. Erling Jensen. 


Orgon, lysvirkning og rumskibe 

Af David Boadella, B. A. 

Kilde: Outer Space Retview, maj—juni 1960 

Til glæde for de læsere, som ikke kender noget til 
metoderne for orgonisk funktionalisme og opdagelsen 
af orgon-energi, gives her en meget kort introduktion: 

Orgon-energi blev opdaget i Oslo af en østrigsk 
læge og forsker, dr. Wilhelm Reich, efter 20 års ar¬ 
bejde med levende stofs irritationsevne og dets evne 
til spontane reaktioner. Orgon-energien viste sig at 
være påviselig ved dens virkning på termometret, 
elektroskopet, den fluoriserende skærm og på andre 
måder, og den kunne „opsamles“ i en jernforet kasse 
af speciel konstruktion. Man opdagede, at den var 
identisk med de biologiske organismers specielle livs¬ 
energi; og det viste sig, at den eksisterede i atmo¬ 
sfæren, Jorden, udstrålinger fra Solen og i et vacuum. 

Det vigtigste var, at den syntes at styre processerne 
i både den levende og den ikke-levende natur, idet 
den havde en „kosmisk energi“s egenskaber. 

Videnskabens historie viser, at fænomener, som ik¬ 
ke passer ordentlig ind i de ortodokse kategorier af 
viden, ofte bliver bekæmpet, fornægtet og undgået 
uden noget forsøg på at betragte de faktiske beviser. 

Da Reich opdagede orgon, fik han at vide, at det 
kun var „statiske bølger“ eller „hedebølger 4 *; at tem¬ 
peraturstigningen i akkumulatoren simpelthen var et 
spørgsmål om varmestrømninger, og at akkumulatoren 
simpelthen virkede ved „suggestion 44 . Da man obser¬ 
verede, at der udvikledes liv i højt steriliserede kul¬ 
turer, fik han at vide, at det i virkeligheden kun var 


et spørgsmål om de Brown’ske bevægelser eller om 
bakterier i luften. 

Denne vedvarende bortforklaring af objektivt be- 
kræftelige fakta fik Reich til at bruge udtrykket „luft¬ 
bakterier 44 til at dække enhver form for indvendinger 
mod hans arbejde, hvis de ignorerede fakta og med 
vilje gjorde disse fakta uret. 

Argumenter af samme art er jo udmærket kendt i 
spørgsmålet om de flyvende tallerkener. 

Opdagelsen af orgon i andre sfærer muliggør imid¬ 
lertid en ny tilnærmelse til hele problemet de uiden¬ 
tificerede flyvende objekter. Denne tilnærmelse er 
konkret baseret på de faktiske opdagelser, som er 
blevet gjort ved orgonforskningen indtil nu. Jeg tror, 
at denne tilnærmelse, skønt man endnu kun kan dan¬ 
ne sig antagelser og undersøge hypoteser, i det lange 
løb vil vise sig yderst frugtbar ved at løse mange pro- 
plemer, der rejser sig ved de flyvende tallerkeners 
eksistens. 

Ud af tusinder af rapporter i kartotekerne ved de 
ca. 20 organisationer, som har beskæftiget sig med 
studiet af flyvende tallerkener siden 1947, kan man 
finde visse karakteristika med stor hyppighed. Jeg vil 
fremdrage fire af disse til speciel betragtning: Det er 
for det første eksistensen af en eller anden slags lys, 
for det andet tilstedeværelsen af en slags udstrålings¬ 
effekt, for det tredie det faktum, at de opnår vold¬ 
somme hastigheder under komplet stilhed, og for det 
fjerde de bevægelsesmåder, der associeres med de 
flyvende tallerkener. 

Reich henledte som den første opmærksomheden 
på disse karakteristiska og deres indbyrdes forhold 
til orgoniske funktioner i „Core 44 , nr. 6, der udkom 
i juli 1954: 

Det britiske flyvende tallerken-bureau har foreta¬ 
get en statistisk analyse af alle de observationer, der 
findes i dets kartoteker. Af denne analyse fremgår 
det, at 78 procent af alle nat-observationerne beskri¬ 
ver de sete objekter som lysende. Lyset synes at vari¬ 
ere fra dæmpet glød til et skinnende, flammende 
stråleskær. Farverne synes at strække sig fra blå-gråt 
eller blå-grønt gennem purpur til rødt, orange og 
hvidt. Denne omfattende variation i lyset er en af tal- 
lerkenernes mest forvirrende karaktertræk. Videre har 
et antal tallerkener skiftet farve, mens de blev iagtta¬ 
get. En farveændring synes altid at være i forbindelse 
med en ændring i bevægelsen, og ved nogle observa¬ 
tioner har observatøren følt en stærk irritation af 

øjnene — som når man for længe har set på en dår¬ 
lig TV-skærm. 

Da Reich arbejdede med sine eksperimenter med 
bioner i 1937, fik han en voldsom øjenhindebetæn- 
delse i det øje, hvormed han plejede at betragte sine 
kultur-præparater gennem mikroskopet. De samme 
kulturer frembragte også en rødmen i huden. Derfor 
anbragte han, for at isolere og undersøge strålingen, 
kulturerne i et mørkt kælderrum, hvor han gjorde 
sine observationer. 

Sådan beskriver han, hvad han så: 

„De efterfølgende observationer i mørket var på 
en eller anden måde „uhyggelige". Da øjnene havde 
vænnet sig til mørket, forekom rummet ikke mørkt, 
men gråblåt. Der var tåge-agtige formationer og blå¬ 
lige pletter og striber af lys. Violette lysfænomener 
syntes at udstråle fra væggene såvel som fra forskel¬ 
lige objekter i rummet. Da jeg holdt et forstørrelses¬ 
glas for øjnene, blev disse lysindtryk, der alle var blå 
eller gråblå, mere intense, og de enkelte pletter og li¬ 
nier blev større. Mørke briller formindskede indtryk¬ 
kene. Efter en eller to timer i kælderen blev mine 
øjne ømme og røde. En aften tilbragte jeg fem timer 
i træk i kælderen. Efter ca. 2 timers forløb kunne jeg 
tydeligt se en udstråling fra min håndflade, mine 
skjorteærmer og (i spejlet) fra mit hår. Den blå 
glitren var synlig som en gråblå damp, der langsomt 
bevægede sig omkring min krop og om tingene i 
rummet. Jeg indrømmer, at jeg blev bange. Strålerne 
havde en stærkt irriterende virkning på synsnerverne. 
En forretningsmand, der engang deltog i observatio¬ 
nerne, sagde: „Jeg føler det, som om jeg havde kik¬ 
ket på Solen i for lang tid“. 

(Fra „Cancer Biopathy“, siderne 74 — 75). 

Dette var den direkte anledning til bygningen af 
den første eksperimentale orgon-akkumulator og ud¬ 
gangspunkt for de mange teknikker til at måle, op¬ 
tage og demonstrere eksistensen af denne energi ob¬ 
jektivt. Mange eksperimenter med orgon-akkumulato- 
ren ledte til den antagelse, at orgon-energi eksisterer 
i tre grundlæggende tilstande: Blå-grå tågelignende 
dannelser, dybt blåviolette lysende pletter og hurtige, 
hvidlige udstrålinger. Den ændrer sig fra den tåge¬ 
lignende til den stråle-agtige tilstand, når den bliver 
stærkt ophidset eller irriteret af en eller anden sti¬ 
mulans. Hoved-irritationsmidlerne er metalliske sub¬ 
stanser, tilstedeværelsen af et andet orgon-system (for 
eksempel tilstedeværelsen af et menneske inden i 


akkumulatoren) og elektriske udladninger. Til disse 
føjedes senere det mest intense af alle pirringsmidler 
— atomenergien. 

Det klareste bevis for både orgons fundamentale 
blå farve og ændringen hen mod hvidt, når det blev 
pirret, gives af nogle eksperimenter, som Reich ud¬ 
førte i et standard-vacuumrør af den slags, der bru¬ 
ges i elektronisk forskning. Han fandt, at vacuum- 
rør, som får lov at opsamle orgon fra en akkumula¬ 
tor over en periode på flere uger, vil skinne blå-vio¬ 
let, når en strøm på 600—700 volt passerer gennem 
dem. Endvidere er udstrålingen klarere helt op til 
hvidt ved elektroderne og falmer til blå-violet hen 
mod rørets midte. Hvis spændingen — det vil sige 
den ophidsende stimulans — bliver kraftigere, skin¬ 
ner hele røret til sidst hvidt. 

Under Oranur-eksperimentet, ved hvilket orgon 
blev irriteret af små mængder radioaktivt fosfor, op¬ 
dagede man endnu en form, som orgon kan antage 
under meget kraftig pirring. Blandt de mange for¬ 
virrende virkninger ved Oranureksperimentet var 
synsindtryk af røde lyspletter, når man kom i nær¬ 
heden af stærkt irriteret orgon. Dette var så tydeligt 
og viste sig så regelmæssigt, at det rødlige skær blev 
taget som et faresignal under hele eksperimentet, og 
det var et af signalerne til øjeblikkelig evakuering af 
alle bygningerne, hvor orgon-koncentrationen var me¬ 
get stærk. 

Eksistensen af denne art reaktioner kan måske 
hjælpe til at forklare de mange rapporter om irrita¬ 
tion af synsnerverne, der befinder sig i kartotekerne 
over flyvende tallerken-rapporter. Det følgende er 
typisk: 

Månedsbladet Flying Saucer Investigation (offent¬ 
liggjort 1954) rapporterer, at i 1949 sagde en stu¬ 
dent, der så en flyvende tallerken, at „lyset, som kom 
fra vinduerne, ville jeg beskrive som blå-hvidt, om¬ 
trent af samme farve som en svejseflamme. Da tinge¬ 
sten var fløjet, blev jeg klar over, at jeg havde et 
rødligt skin for øjnene, som om jeg havde stirret på 
en elektrisk lampe. Havde lyset været lige så kraftigt 
som ved svejsning, tror jeg, at jeg, i den tid jeg 
havde stirret, ville havde ødelagt mine øjne". 

Hvilke konklusioner — om overhovedet nogen — 
kan der drages fra disse meget relevante „lys"-karak¬ 
teristika hos orgon? Reich var slået af ligheden mel¬ 
lem det, han observerede i sine vacuum-rør og det, 
der sker, når Solen står op. Det vides, at Jorden er 

omgivet af et orgon-lag, og den antagelse syntes rig¬ 
tig, at det ikke var lyset selv, som kom fra Solen, 
men en slags ikke-lysende pirring, der fik orgonen 
til at blive lysende. Lys kunne i sig selv opfattes som 
en lokal funktion af orgon-lyskraft og et pirrings¬ 
middel. Forskelle i lysstyrken ville så gengive for¬ 
skelle i pirringens intensitet, forskellige mængder af 
orgonisk ladning. 

Deraf synes at følge, at de flyvende tallerkeners 
lysskær står i forbindelse med deres bevægelser, og 
at forskellige former for bevægelse betyder forskelli¬ 
ge grader af spænding både i selve objektet og i den 
omkringliggende atmosfære. 

(Fra Civilian Saucer lnvestigation, vol. 4.) 

Oversætter: P. Borgaard. 

Silicium (kisel) som 

UFO-byggemateriale 

I „Flying Saucer“ har dr. B E. Finch opstillet en 
interessant teori, som evt. kan give anledning til yder¬ 
ligere kendskab til UFO’ernes drivkraft. Efter dr. 
Finchs mening består UFO’erne for en stor del af 
silikone, et kunststof med en kompliceret molekyle¬ 
opbygning, som under bestemte betingelser er i stand 
til at omsætte strålingsenergi til mekanisk energi. 
Gennem en kvartslinse på toppen af UFO’et bliver 
de indfaldende solstråler forstærket og samlet i sili¬ 
koneceller. Den omdannede strålingsenergi bliver som 
elektromagnetisk kraft udnyttet til kontrol med og 
drivkraft af UFO’et. Det er interessant, at der herved 
kan optræde en ionisering af den UFO’et omgivende 
luft, som fremkalder de farvede lyseffekter fra mørk 
rød til et blåligt hvidt. Da silikone ganske som kul¬ 
stofatomer kan danne komplicerede molekyleforbin¬ 
delser, vinder den af Ray Stanford antagne teori i be¬ 
tydning, når han mener, at planetarernes rumskibe 
ikke bygges, men vokser „organisk“. 

I ovenstående er dog 2 spørgsmål forblevet ube¬ 
svarede: 

1) Hvad er rent silicium? 

2) Hvad er en tyngdekraft-isolator, og kender vi¬ 
denskaben denne? 

Silicium er det stof, som holder sammen på klip¬ 
perne på vor Jord. (Spektroskopet fortæller, at dette 
stof også findes på andre planeter). Da silicium næ¬ 


sten altid kun forekommer i forbindelse med andre 
stoffer, er det sjældent at finde det rent. Det findes 
i vulkanske stene, i basalt, porfyr, sand og sandsten, 
også i flintesten og overhovedet overalt i jorden. 

Silicium kan danne en lang kæde i molekylerækken, 
når bestemte betingelser foreligger. Disse lange ræk¬ 
ker af molekyleforbindelser har usædvanlige egen¬ 
skaber. 

Hvad er nu en tyngdekraft-isolator? 

En isolator forhindrer gennemslag af en kraft eller 
energi, det være sig af elektromagnetisk eller elektro¬ 
statisk karakter eller tyngdekraften. I naturen findes 
tre store kraftfelter: det magnetiske, det elektrosta¬ 
tiske og tyngdekraften. Hvis en substans kan gennem- 
trænges af den ene af disse kræfter, så vil den højst 
sandsynligt også tillade gennemtrængning af de andre. 

Enhver, som tror, at der findes en mulighed for at 
afskærme tyngdekraften, anses som en nar. Og dog 
har for nylig amerikaneren Brush gennemført ekspe¬ 
rimenter, som godtgjorde, at visse silicium-forbindel¬ 
ser (oxyder) har en faldhastighed, som er lavere end 
alle andre substansers. (Charles F. Brush,, Physical 
Review, 31 pag. 113a). Han foretog også forsøg over 
metallers vægt under tryk og fandt, at 4000 dele 
heraf forsvandt 1 del i vægt. Einstein overvejede mu¬ 
ligheden af at fremstille materie af gravitations- og 
elektromognetiske felter og fandt senere, at et tyng¬ 
dekraftfelt uden elektromagnetisk felt kunne bestå, 
men ikke omvendt. Gravitationsfeltet er et „geome¬ 
trisk felt‘\ det elektromagnetiske er et „fysisk felt“. 
Da tyngdekraften er et kraftfelt, er det muligt, at 
feltet forhøjes af en gennemtrængende substans eller 
omvendt, at en isolator eller skærm afsvækker det. 

Silicium synes derfor at være et nøgleelement til 
søgning efter en substans, som kan afskærme tyngde¬ 
kraften; det synes at være leddet mellem materie, 
elektromagnetisme og tyngdekraften. Forsøgene fort¬ 
sættes. 

Siej + UNR 

Himmelskibe fra fortiden 

Det indiske episke digt Ramayana beskriver Ra- 
mas himmel vogn eller „Vimana“ som et kontrol¬ 
leret luftfartøj. Det fortæller om en kamp mellem 
den gode kong Rama og den onde Ravan, som 
havde bortført hans kone Sita. 

Vimanaen var i stand til at flyve over store af¬ 
stande. Ramas flyverekord var en sviptur fra Cey¬ 
lon til Kailasbjerget i Tibet. I 1956 fulgte forfat¬ 
teren Ramas luftrute til Himalayas bjerge og fandt 
utallige beretninger om himmelskibe på sin vej gen¬ 
nem Indien. 

Bogen om Mahabarata fortæller, at „ Krishna’s 
fjender søgte hjælp hos dæmoner, der byggede en 
flyvende stridsvogn med jernsider og beklædt 
med vinger. Stridsvognen blev ført gennem him¬ 
len, til den befandt sig over Divarakha, hvor 
Krishna’s forfølgere boede, og derfra regnede det 
med projektiler ned på byen, og hvor de faldt, 
blev alting ødelagt". 

Puranas omtaler „Sanakadikas" „Ancient of the 
Space Dimensions", væsener, der kom ude fra rum¬ 
met Smranagana Sutrahara fortæller, at ved hjælp 
af himmelskibe kunne mennesker flyve i luften, og 
„himmelske væsener" kunne komme ned på Jor¬ 
den. Dette er en afgørende indikation for besøg 
fra andre planeter. 

Surya Siddhanta, en gammel indisk bog om astro¬ 
nomi, henviser til Siddhas, som „roterer oven ovec 
skyerne, nedenunder Månen". Og da nogle af In¬ 
diens gamle astronomer opretholdt det korrekte 
syn på Jordens position i rummet, kan denne pas¬ 
sage forstås som Siddhas’ rumrejser, „kundskabens 
besiddere", der også blev kaldt „Mestre i den høje 
videnskab". 

Der er mange henvisninger til flyvning i det 
gamle Kina. Den første optegnede flyver i Kina 
var kejser Shun (2258-2208 før Kristus), som ikke 
kun anvendte en flyvende maskine, men som fore¬ 
tog det første nedskrevne faldskærmsudspring. 

Vore gravitetsproblemer blev heldigt løst af 
Liu An, som levede i det 2. århundrede efter vor 
tidsregning. Han fremstillede et „kemisk løftemid¬ 
del", og når han indtog det, blev han løftet i vej¬ 
ret. Når Liu An lod flasken falde til jorden un¬ 
der sin flyvning, slikkede hunde og høns bundfal¬ 
det op og blev øjeblikkeligt luftbårne. 

Ki-Kung-Shi fremstillede en flyvende stridsvogn 
under kejser Cheng Tangs regering i det 18. århun¬ 
drede før vor tidsregning og nød også flyvninger i 
luften. 

Kinesiske Taoist-beretninger fortæller, at Chen 
Jen — „Det fuldendte menneske" — blev født på 


vindens vinger, siddende på himlens skyer. Han 
rejser fra den ene planet til den anden og bestem¬ 
mer sin beboelse på stjernerne. 

Er dette eventyr og myter fra en forsvunden ci¬ 
vilisation, som havde nået store højder og deref¬ 
ter gået til grunde ved en katastrofe? Eller er de 
en overlevering, der fortæller om besøgende fra 
rummet? 


Jodrell Bank får trådene krydset 

I udgaven af Flying Saucer Review for sept -okt. 
1961, åbenbares en hel historie om „officielt tilba¬ 
getog og tvetydig tale" i forbindelse med de offent¬ 
ligt omtalte signaler, der i maj blev modtaget af 
Jodrell Bank fra Venus’ nærhed. Da disse signaler 
blev modtaget, var Jodrell Bank så sikker på, at de 
kom fra den frekvens og retning, der kunne tilskri¬ 
ves den sovjetiske Venus prøveraket, at de sendte 
båndoptagelsen deraf til Moskva. Også Moskva var 
så sikker på, at signalerne kunne være kommet fra 
deres fartøj, at de sendte professor Alla Masevich, 
der er leder af rumeftersøgningscentralen, til Eng¬ 
land for at „lytte med" på Jodrell Bank. Som gen¬ 
givet i London „Times", anførte professor Mase- 
vitch på en pressekonference — efter at have for¬ 
klaret, at det var konstateret, at signalerne var 
„stedligt udsendt", (sandsynligvis en lokal amatør¬ 
senders værk) — at hun ikke udelukkede tanken 
om, at nogle af signalerne kunne være udsendt fra 
selve Venus. 

Offentliggørelsen heraf fik udgiveren af „F.S.R." 
til at telefonere til Jodrell Bank og stille et par 
spørgsmål desangående. Efter at være blevet forsik¬ 
ret om, at signalerne uden tvivl var menneskeværk, 
spurgte han, om Jodrell Bank gik ind på, at pro¬ 
fessor M. indrømmede muligheden af, at de kunne 
have været intelligente budskaber fra Venus. Fra da 
af begyndte sagerne at blive indviklede, idet den an¬ 
svarshavende på Jodrell Bank svarede, „at de en¬ 
gelske videnskabsmænd var blevet forbløffede over 
professor M.’s udtalelse". Ved yderligere forespørg¬ 
sler blev det lokket frem, at den ansvarshavende 
måtte rådføre sig med „højere instanser", før han 
kom med flere udtalelser, da de „ikke ønskede at 
blive sat i forbindelse med flyvende tallerkener". 
(Udgiveren af FSR havde IKKE identificeret sig el- 

ler nævnt noget om flyvende tallerkener). Efter at 
havde rådført sig med „højere instanser 44 begyndte 
talsmanden „det lange tilbagetog 44 , der er så godt 
kendt i sådanne sager. Nu var signalerne „uidenti¬ 
ficerede 44 , de var måske ikke menneskeværk, de kun¬ 
ne være kommet fra hvor som helst, og prof. Mase- 
vich havde naturligvis blot udtalt „en spøg i forbi¬ 
gående . . og så fremdeles efter samme gamle 
vrøvlemønster for at dække over kendsgerningerne. 

Man kan kun grunde: Hvis man med dette mæg¬ 
tige og dyre udstyr på Jodrell Bank virkelig kunne 
blive så forvirret over nogle signaler, burde det kas¬ 
seres. Men vi mener nu engang ikke, at teleskopet 
tager fejl — kun de folk, dér betjener det. 

Oversætter: H. Rasmussen. 

Jordens atmosfære 

Jordatmosfæren inddeles normalt i fire zoner eller 
lag: Troposfæren, stratosfæren, ionosfæren og exosfæ- 
ren. Nogle videnskabsmænd tager et femte lag med: 
Tropopausen, der ligger mellem troposfæren og stra¬ 
tosfæren. 

Troposfæren er atmosfærens underste lag. Den 
strækker sig til en højde af godt og vel 11 km i 
gennemsnit, noget mere ved ækvator og noget mindre 
ved polerne. Denne forskel opstår på grund af Jor¬ 
dens uregelmæssige form og tillige, fordi centri¬ 
fugalkraften er større ved ækvator. I dette lag er tæt¬ 
heden så stor, at det indeholder over 70% af hele 
luftmassen. Her foregår de bevægelser, vi mærker 
som blæst, og her foregår de udviklingsprocesser af 
varme og vanddamp, der danner skyer og nedbør. 

Stratosfæren fortsætter opefter over troposfæren til 
en højde på mellem 90 og 110 km. Tætheden er alle¬ 
rede nu så ringe, at intet menneske kan leve, selv 
ikke i stratosfærens underste lag, uden at det er be¬ 
skyttet mod det lave tryk og får tilført ilt. 

Det tredie lag, ionosfæren, er en zone, hvori der 
hersker en kraftig elektrisk aktivitet. Den virker som 
et radiospejl, der reflekterer radiobølger, som rammer 
den, tilbage til Jorden. I ionosfæren findes tempera¬ 
turer helt op til 2500 grader, som skyldes indvirkning 
fra Solens ultraviolette stråling. Luftens tæthed er så 
ringe, at vi kun med vanskelighed kan frembringe 
så stærk luftfortynding i vore laboratorier på Jorden. 
Heroppe optræder de fænomener, vi kender som 


nordlys. Ladede partikler fra rummet, der stammer fra 
strålingsudbrud på Solen, styrter ned gennem atmo¬ 
sfæren i de nordligste egne, hvor Jordens magne- 
tigske kraftlinier forsvinder og giver anledning til 
de farvede, dansende lystæpper. 

I en højde af 700—900 km fortoner ionosfæren sig 
i lufthavets yderste lag, exosfæren. Endnu ved man 
kun meget lidt om dette lag, og hvor langt det stræk¬ 
ker sig ud i rummet. Flere af de amerikanske satel¬ 
litter kredser i deres baner igennem det. En væsentlig 
del af satellitforskningsprogrammerne, som USA har 
iværksat, udføres for at få tilvejebragt oplysninger om 
de gådefulde forhold i exosfæren, hvor rummets strå¬ 
ler møder atmosfæren. 

Det er ikke mange år siden, at man regnede Jor¬ 
dens atmosfære for at være en forholdsvis tynd kap¬ 
pe af luft, der hurtigt aftog i tæthed. Ved de første 
satellitundersøgelser konstaterede man imidlertid, at 
der findes luftarter, som danner en del af atmosfæren, 
helt ude i 4000 kms højde Men hvor langt de sva¬ 
geste luftrester kan spores, vides endnu ikke. Sand¬ 
synligheden taler for, at de findes endnu i 100.000 
kms højde. I alle tilfælde konstaterede man, at luft¬ 
tætheden i 800 kms højde er 10 gange så stor som 
den, man havde ventet at finde. 

Oversættelse: Ole Hennings en, 

SUFOI, Rødby (F.P.). 

Fra serien: Panorama USA nr. 6, udsendt af United 
Stats Information Service. Pjecen kan, så længe opla¬ 
get rækker, fas gratis ved henvendelse til: De Fore¬ 
nede Staters Informationstjeneste, Østerbrogede 24, 
København 0. 

Boganmeldelse 

„Planetenmenschen besuchen unsere Erde" af 
Karl L. Veit. 

Forlag: „Ventla-Verlagt, Wiesbaden-Sc hier Stein, 

Postfach 17185, Tyskland. 

Pris: DM 14,70 ( kascheret) — 224 sider. 

Her har vi endelig den håndbog i UFO-spørgs- 
mål, vi længe har ventet på, en håndbog, hvor vi får 
en samlet oversigt over mangt og meget, som vi alle 
har læst før et eller andet sted, men aldrig kan fin¬ 
de, når vi skal bruge det. 

Bogen er delt op i 40 afsnit omhandlende de fle¬ 
ste af de spørgsmål, vi arbejder med. Hvert afsnit 

er behandlet i kort og koncis form Her bliver ikke 
kogt suppe på nogen ting; den mand har noget at 
sige og siger det derefter uden omsvøb af nogen 
art. Selve stofbehandlingen er også glimrende. Vi 
ved alle, hvor svært det er at berette om UFO-sagen 
uden at lade vor egen opfattelse smitte lidt af på 
beretningen. For dem, der kender K Veit personligt, 
er det en fornøjelse at se, at han har formået at 
skrive en fuldstændig neutral tekst uden hældning 
til hverken den religiøse eller sekteriske side. 

I de 40 afsnit kan man læse om beboelsesmulig¬ 
hederne i verdensrummet, om historiske og nutidige 
UFO-observationer, om moderne måneforskning, om 
udtalelser fra prominente personer, om UFO-doku- 
mentarfilmen, om rumfart, om UFO-forskningen i 
ind- og udland og meget mere. 

Såfremt man har brug for navne og adresser på 
UFO-organisationer rundt om i verden, er de sam¬ 
let her; er det navne på kontaktpersoner eller måske 
UFO-forskere, findes de her; er det lister over UFO- 
litteratur, man søger, er de der også. Vil man vide, 
hvad „flyvende tallerken" hedder på græsk eller rus¬ 
sisk, eller hvad „project grudge <c var, kan man også 
slå det op. 

Af bogens 224 sider er de 47 billedsider med ikke 
færre end 353 billeder af UFO-fotografier, UFO-kon- 
taktpersoner, UFO-forskere m. m. Her kan man se, 
hvordan Kenneth Arnold og Kaptajn Mantell så ud; 
her kan man se Adamski og Howard Menger, H C. 
Petersen og Matsumura eller UFO over New York. 

Dette er et værk, som vi kan anbefale alle UFO- 
forskere at anskaffe sig uden hensyn til, hvordan 
ens egen overbevisning er. 

Leif. 


Læserbrev 

Jeg ved ikke, om dette her har interesse for UFO¬ 
NYT, men hvis det har, er historien følgende : 

I min barndom, som var før radioens tid, skulle 
de lange vinteraftener jo gå på en anden måde end 
nu, hvor folk sidder ved radio og fjernsyn. 

Det bedste, vi børn vidste, var, når vi kunne få 
far til at fortælle historier. Og to af disse fortæl¬ 
linger mener jeg kan have interesse specielt for UFO- 
NYTs læsere: 

I sine unge dage gik far på jagt med en ældre 


mand, som hed Nikolaj — kaldet Laj — og en af¬ 
ten, da Laj gik hjem fra nabobyen, så han et syn på 
himmelen. Han så en mølle med fire vinger, som 
drejede rundt. — To år efter brændte der fire gårde 
i byen. Se — det var et varsel, som Laj havde set, 
om, at de gårde skulle brænde. 

Den anden beretning, far fortalte, var, at nede i 
skoven var der en dal, kaldet Løndal, men derned 
var der ingen, som vovede sig ved nattetid; thi da 
kunne man se et gloende hjul komme gennem dalen. 

Disse historier er 100—120 år gamle — og far 
sluttede gerne med at sige: „Der er mere mellem 
himmel og jord . . .“ 

For 10—15 år siden begyndte jeg at høre om fly¬ 
vende tallerkener, som kom fra verdensrummet, fra 
andre planeter. Jeg afviste ikke tanken; thi hvorfor 
skulle dette ikke være muligt? At jeg selv skulle få 
dem at se, tænkte jeg ikke på, men en aften i maj 
61, da vi var på biltur, sagde min kone pludselig: 
„Hvad er dog dette ?“ — og idet jeg så op, blev jeg 
klar over, at det var flyvende tallerkener, men sam¬ 
tidig så vi et gigantisk rumskib, og fra forskellige 
sider kom ganske langsomt tre tallerkener, som blev 
taget om bord. Vi iagttog det i ca 5 min. Rumskibet 
stod ganske stille. — Senere samme sommer havde 
jeg en aften lejlighed til at iagttage tre tallerkener. 
— Disse observationer har været bekendtgjort i UFO¬ 
NYT. — Siden har jeg forstået, hvad det var, gamle 
Laj havde set for ca. 100 år siden. Det var ikke et 
varsel, men det samme, som min kone og jeg så: 
et rumskib med fire tallerkener svævende omkring. 
Det „gloende hjul“ i Løndal har været en tallerken, 
rund og lysende. — Hvad der for 100 år siden var 
tegn og varsler, har i dag sin naturlige forklaring — 
og sådan vil problemer, som man i dag mener er 
fuldt opklarede, efterhånden få en helt anden for¬ 
klaring. M. P. Hansen, 

Klostervej 53, 
Ry. 


Et råd 

Når De er færdig med at læse UFO-NYT, så 
lad Deres ven, nabo eller kollega låne det! 

Højdevirkninger på legemet 

Følgende artikel fremkom i New Zealand Herald 
for 10. maj 1961 under rubrikken „familiedoktoren" 
og i serien, der er skrevet specielt for „Herald" af 
praktiserende læger. Set i lyset af vore fremtidige 
rumfarter er den interessant og giver os nøglen til, 
hvor tilpasningsdygtigt det menneskelige legeme er 
med hensyn til trykforskelle i atmosfæren på et pla¬ 
netarisk legeme. Det må her bemærkes, at George 
Adamski berører dette punkt, når han nævner et 
rumfartøjs trykreguleringskontrol, når det kommer 
ind i en atmosfære, der er forskellig fra den på dets 
hjemme-planet. 

Fra N. Z. Herald — 10. maj 1961: 

„De to hovedbestanddele af luft er kvælstof og 
ilt i forholdet fire til én. Ilten er af livsvigtig be¬ 
tydning, da vore legemsceller kræver ilt for at kun¬ 
ne fungere normalt. Den er også nødvendig for dan¬ 
nelse af legemsvarme. 

Så vidt vi ved, er kvælstof ikke af nogen betyd¬ 
ning for opretholdelsen af liv. Ved indånding for¬ 
synes legemet med frisk ilt, hvorefter kultveilte, der 
dannes i cellerne, bliver udåndet. 

Op til en højde af ca. 70.000 fod er forholdet 
mellem kvælstof og ilt konstant det samme. Man 
kan derfor undre sig over, hvorfor bestigningen af 
Mount Everest, der kun er 29.000 fod, ikke kan 
foregå uden brug af ekstra ilt, og hvorfor piloter, 
der flyver i stor højde, behøver tilskud af ilt. 

Afhcenger af tryk. Grunden er, at den iltmængde, 
der indåndes, afhænger af trykket i luften; jo større 
tryk, desto større iltmængde absorberes der. Luft¬ 
trykket bliver mindre og mindre, jo længere man 
bevæger sig bort fra Jordens overflade, og således 
bliver den absorberede iltmængde tilsvarende min¬ 
dre, indtil det punkt nås, hvor tegn på iltmangel 
viser sig. 

Endelig nås en højde, hvor der er utilstrækkeligt 
ilttryk for opretholdelse af liv. Ved 18.000 fod er 
lufttrykket det halve af, hvad det er ved havover¬ 
fladen, og ved 34.000 fod er det kun en fjerdedel. 

Vi ved, at mennesket, hvis det langsomt stiger op 
til 25.000 fod, kan leve i dennne højde et stykke 
tid uden ekstra ilt og kan arbejde i beskedent om¬ 
fang. For nogle dyr er det muligt at leve ved 28.000 
fods højde i ca. en uge, men herefter viser de tegn 
på iltmangel og bliver hurtigt syge. 


Akklimatisation. Under 25.000 fod afhænger den 
højde, hvori mennesket kan leve og arbejde uden 
tilskud af ilt, i høj grad af den proces, der kaldes 
akklimatisation (tilvænning). I Andes- og Himalaya- 
bjergene tilbringer de indfødte hele deres liv i en 
højde af ca. 15.000 fod, hvor de vokser, arbejder 
og føder normale børn. En rask person, som hur¬ 
tigt stiger til denne højde, vil, når han når derop 
få svært ved at ånde, få hovedpine, føle sig syg og 
vil måske endog komme til at kaste op ved den 
mindste anstrengelse. Efter nogle dages hvil kan de 
fleste bevæge sig rundt uden ulemper. Jo længere 
disse personer forbliver i denne højde, desto mere 
motion vil de kunne foretage uden at blive kort¬ 
åndede, med andre ord, de er ved at blive akklima¬ 
tiseret. 

Den, der er født der, er akklimatiseret fra fødse¬ 
len. Hvis den fremmede var steget langsomt op til 
denne højde i løbet af nogle dage eller uger, ville 
ulemperne være blevet meget formindsket, eller de 
havde slet ikke vist sig. 

Husdyr som svin, ænder og høns kan tilvænne sig 
på samme måde som mennesket. Det er interessant 
at bemærke, at to medlemmer af en ekspedition til 
Mount Everest nåede en højde på 28.000 fod uden 
tilskud af ilt, efter at de var blevet akklimatiseret. 
Hvis en ikke-akklimatiseret flyver var landet i 
denne højde med faldskærm, ville han næsten straks 
have mistet bevidstheden og ville sandsynligvis være 
død inden for en time eller to. 

Akklimatisation til store højder ledsages af visse 
definitive ændringer i legemet. Det er allerede nævnt, 
at et formindsket ilttryk i luften resulterer i en for¬ 
mindsket iltmængde i blodet. Særligt følsomme cel¬ 
ler forårsager automatisk en forøgelse af åndedræt¬ 
tets dybde såvel som dets hastighed. Lungerne ud¬ 
vider sig mere end normalt for at give et større 
areal, fra hvilket ilten kan absorberes. Tilsvarende 
udskilles større mængder kultveilte, men dette op¬ 
vejes gennem en proces i nyrerne, der justerer en¬ 
hver forstyrrelse i legemets ligevægt. Pulsslaget sti¬ 
ger først, men vender tilbage til det normale i lø¬ 
bet af en uges tid, og hjertet skulle da være i stand 
til at klare hårdt arbejde på samme måde som ved 
havoverfladen. 

Den mest slående ændring er den store forøgelse 
i antallet af de røde blodlegemer. Disse legemer 
transporterer det meste af ilten, hvorfor en for- 

øgelse af deres antal betyder, at der kan transpor¬ 
teres mere ilt. Denne tilstand kendes under beteg¬ 
nelsen polycythæmi. 

En lignende forøgelse i de røde blodlegemer ses 
hos spædbørn, der fødes med hjertefejl; her er år¬ 
sagen også mangel på ilt, men den er af anden op¬ 
rindelse; den skyldes hjertets manglende evne til at 
forsyne vævene med tilstrækkelig iltholdigt blod“. 

Oversætter: H. Rasmussen . 

Bekræftet landing 

Fra „Le Courrier lnterplanétaire“, oktober 
1960, etteres jølgende: 

Syrakus, Sicilien, AFP 30.5.1960. 

„I lyset fra min vogns lygter fangede jeg en lille 
mand klædt i en fosforlysende overall. På hovedet 
havde han en slags dykkerhjelm og i stedet for arme 
to vingeagtige lemmer“. Således lyder den erklæring, 
som Salvatore Cianci, juveler, 43 år, gav til gendar¬ 
merne i Syrakus på Sicilien. Hans kone, Lara Cianci, 
39 år, har også bekræftet denne erklæring. 

Ifølge Salvatore Cianci, der anses for absolut ærlig 
og troværdig af alle, der kender ham i Syrakus, for¬ 
svandt den lille fosforlysende mand ganske pludseligt. 
Dette møde fandt sted, da Cianci og hans kone kørte 
på en vej i den sicilianske bys periferi. 

Gendarmerne har indledt en undersøgelse på 
grundlag af de afgivne erklæringer, og juveleren er 
endvidere blevet afhørt af officerer fra det militære 
område ved Syrakus. 

Henvendt til journalister sagde Salvatore Cianci: 
„Hvis man havde fortalt mig en historie i smag med 
min, ville jeg aldrig have troet på den. Imidlertid 
er det, jeg har sagt, den rene sandhed“. 

Ukendt fænomen, eller... 

11 desember 1959 . Hjørunf jorden. Ålesund, Norge. 
(NTB). 

Folk mener å ha sett et brennende fly styrte ned 
i fjellene i Hjørungtj den 11. 12. 59 om kvelden. 
Det så ut, som det brant på stedet etterpå. Men 
hverken lensmannen Riise eller lensmannen Tand¬ 
stad i Hjørungfjorden og Sykkylven har fått mel¬ 
ding om fly, som er styrtet, og foreløpige er my¬ 
steriet uløst. 

(Fra Skiensavisen „Telemark Arbeiderblad t( ). 

Bemærk - 

SUFOIs regnskabsfører Irma Andersen, ændrer 
pr. 15. marts adresse fra: Vølundsvej 6, til Borg¬ 
mestervangen 8, 111, Randers. (Gironummeret — se 
omslagets side 2). 


Glæd Dem 

for også i næste nummer af UFO-NYT kommer der 
interessante artikler! Bl. a. en af Poul Brunton: „En 
filosof-videnskabsmand ser på verdenskrisen 4 * og en 
fyldig artikel af Alfred Nahon: MÅNEN ER BE¬ 
BOET !!! 

























Er De blevet medlem af SU FO I? 

Hvis ikke så gør alvor af det nu! 

Det koster 9 kr. pr. kvartal - incl. 
UFO-NYT. 

Skriv allerede i dag efter optagel¬ 
sesbetingelser hos: 

S U F O I - S EKRETARI AT 
Leif E. P ed er sen, K astrupvei 260 
København , Kastrup. 

ELLER 1 NORGE: 

G. Helgedagsrud, »Helgebo«, Jesshim, Norge. 
ELLER 1 SVERIGE: 

Jan Kullenbåck, Slottsskogsgatan 54, Gøteborg. 

»LÆG MÆRKE til dette-« 
stod der i UFO-NYTs 
februar nummer side 34. 

SA DE DET?! 


BILLEDBÅND, både foredrags- 
og Adamskiserien, er udsolgt og 
vil ikke mere kunne ekspederes. 

SEKRETARIATET. 


Gruppeliste fortsat 

Birkerød: K. Benn, Stationsvej 3, tlf. 01 81 33 92 

Espergærde: Alfr. S. Hansen, Lindevej 29, tlf. 948. 

Frederikssund: N. C. Tranberg Beier, Tværstræde 

16 . 

Nakskov: E. Hansen, Holleby, telf. 527. 

KØBENHAVN: 

Brede: Finn Madsen, Lystoftevej 20 b, Brede, 
Lyngby, tlf. 87 83 60. 

Dragør: L. P. Bendtzon Jørgensen, Peter Peter¬ 
sen Alle 36, tlf. Dr. 115 

Frederiksberg: Finn Laustsen Toft, Dalgas Blv. 91, I, 
tlf. Fasan 211. 

Frederiksberg II. Karl Hansen, H. Ibsensvej 29 A, 
Kbhv. V, tlf. VE 9415. 

Gentofte: B. Brandt, Ermelundsvej 109, Gentofte, tlf 
GE 1490. 


Gentofte II: H. Olrik, Agertoften 9, Gentofte, telf. 
GE 5314. 

Glostrup: H. Jørgensen, Diget 5, Glostrup, telefon 
01 961303. 

Kastrup I: Leif E. Pedersen, Kastrupvej 260, tlf. 01 
50 05 22. 

Kastrup II: I. Larsen, Soldugsvej 17. 

Nyboder: S. Olsen, Set. Paulsgade 14, Kbh. K. 
Sundby I: Aage Muller Christensen, Backersvej 67 
Kbh. S, telf. SU 9525. 

Sundby II: Stanislaw A. Slonina, Frederikshøj 
alle 6. 

Vesterbro: H. Heiden, Flensborggade 32, I, Kbh. 
V, telf. 918 y. 

Østerbro: H. Nielsen, Kildevældsgade 69 1 , telf 
Ry. 3643. 

Kontaktpersoner pr. 1. juli 1961 

JYLLAND: 

Brovst: N. Stampe, telf. 200. 

Børkop: K. Sørensen, Overgade 18. 

Haderslev: G. Stoltenborg, Hjortebrovej 32, telf. 045 
24454. 

Nykøbing Mors: I. Jessen, Nørrebro 60. 

Roslev: F. Kristensen, Box 8, Roslev, tlf. Durup 172. 
Rødding, Sdr. Jylland: T. Lau, Radiohuset, Rødding, 
telefon 048 41517. 

Samsø: N. K. Fokdal, Kolby Skole. 

Skive: K. O. Madsen, Højlundsvej 15, telf. 1583- 
Struer: S. P. Christensen, Jernbanegade 4, Struer. 
Svenstrup, Als: A. M. Struck, telf. 120. 

Sæd: A. Gasenzer, Sæd, Tønder. 

Østbirk: A. Andersen, Urupskov. 

FYN og LANGELAND: 

Nyborg: K. A. Balsløv, M. Rasmussensgade 15. 
Odense: G. R. Nielsen, Søgaardsvej 11, Næsby, telf. 
09 11 99 20. 

Rudkøbing: P. Bønnelykke, Strandbakken 12 
telf. 51 17 22. 

SJÆLLAND OG LOLLAND-FALSTER: 

Bidstrup: K. E. Nielsen, Skovgaardspark 11, 
Hedehusene: S. Larsen, Pilevej 2, Fløng. 

Holbæk: H. Lehmann, Mosevang 29. 

Horslunde: Lynge Petersen, Højevej. 

Lou: M. Larsen, Vilbanehøj. 

Maribo: John West Henriksen, Gasværksvej 3, telf. 
474. 

Roskilde: E. S. Petersen, GI. Landevej 26, Roskilde. 
Stevns: K. Hansen, Kræmmergaarden, St. Heddinge. 
St. Merløse: S. Jensen, St. Taastrup pr. St. Merløse. 

KØBENHAVN: 

Ballerup: J. Trap, Damtoften 17. 

Nyhavn: A. Bak-Sørensen, Sømandshjemmet, Ny¬ 
havn 22. 

Rødovre: E. Arndt, Lucernevej 123, Vanløse. 
Sortedam: K. Tandrup Christensen, Gammeltofts¬ 
gade 8, Kbhv. K. 







Monguzzi billede nr. 7. 


Se teksten side 179 i *U FO-N YT« - September 1961. 


Rounborg Tryk-Skive 





